Алматыда көпқабатты үйдегі өрт сөндірілді
"Алматыда көпқабатты үйдегі өрт сөндірілді" | "https://abai.kz/post/171900"
TITLE: Алматыда көпқабатты үйдегі өрт сөндірілді
URL: https://abai.kz/post/171900
META: "Алматыда көпқабатты үйдегі өрт сөндірілді" | "https://abai.kz/post/171900"
DATE: 01.08.2023
AUTHOR(s): Abai.kz
TOTAL WORDS: 139
TEXT: Алматыда көпқабатты үйдегі өрт сөндірілді, деп хабарлайды ТЖМ. Төтенше жағдайлар министрлігінің баспасөз қызметінен хабарлағандай , қызыл жалын сағат 18:46 кезінде оқшауланып, соңыра сөндірілген. Үйдің 1 және 16 қабатында электр кабельдері жанған. Еске сала кетейік, бүгін сағат 17:10-да ТЖД күш-құралдары Алатау ауданы «Ақкент» ықшамауданында орналасқан 54-ші үйге шұғыл аттанған. «Өрт сөндірушілер оқиға орнына 6 минутта жетті. Олар 16 қабатты тұрғын үйдің 5-қабатындағы пәтер ашық жалынмен жанып жатқанын анықтады. Қазір адамдар эвакуацияланып жатыр»,- деп хабарлады ведомстводан. ТЖМ көпқабатты үйдегі тілсіз жаумен күреске жұмылдырылған өрт сөндірушілердің суретін жариялады. Алматыдағы «Ақкент» шағынауданындағы көпқабатты үйдегі өрт салдарынан 31 адам ауруханаға жеткізілді, оның 16-сы - балалар. «Бірінші тамыз сағат 18:30-дағы жағдай бойынша, Алатау ауданы «Ақкент» шағынауданы, 54 мекенжайында болған өрт салдарынан қала ауруханаларына 31 адам жеткізілді. Оның 16-сы - бала. Қайтыс болғандар жоқ. Науқастардың денсаулық жағдайы туралы қосымша хабарланады»,- деп хабарлады денсаулық сақтау басқармасынан. Abai.kz
